google/wiki40b huggingface dataset:
Natriumbenzoat

Natriumbenzoat (NaC₆H₅CO₂) er natriumsaltet til benzosyre og benyttes som konserveringsmiddel og har E-nummer E211. Det tilsettes i drikkevarer for å hindre vekst av mikroorganismer som sopp og bakterier. Det er ufarlig i de mengdene som er vanlig å bruke, men kan være farlig i større mengder. Natriumbenzoat kan i enkelte situasjoner virke svakt irriterende på hud, øyne og slimhinner. 
I naturen finnes natriumbenzoat i store mengder i tyttebær.
Forskning kobler økt inntak av natriumbenzoat til bl.a. hemmet vekst hos barn under 3 år.
All Evil

Historie

Demoen ble gitt ut sommeren 1992, og ble laget først for eget bruk uten noen tittel. Den ble senere kopiert og distribuert i Europas undergrunnsmiljøer. Dette så Satyricon både kunne få tilbakemeldinger og for å etablere et navn i miljøene. Det ble laget omkring 1000 kopier av demoen. Tilbakemeldingene gjorde at to bandmedlemmer måtte gå og den nye trommeslageren Frost kom inn i stedet. Tekstene er skrevet av Lemarchand og Satyr.
Den jugoslaviske folkehæren

Jugoslavia-krigene

I begynnelsen av Jugoslavia-krigene oppstod det en hel del forvirring med tanke på hva JNA stod for og for hvem. Ca 80 % av ledelsen i JNA var serbiske og det faktum at krigen foregikk i to forskjellige land, Bosnia og Kroatia, gjorde at det oppstod store splittelser i styrken. I forbindelse med oppløsningen av Den sosialistiske føderale republikken Jugoslavia og opprettelsen av Den føderale republikken Jugoslavia i april 1992 ble JNA offisielt oppløst, og delt opp i flere avdelinger. Men JNA ble og blir fortsatt brukt som en betegnelse på styrkene som kjempet for Jugoslavia under hele konflikten.
Periculum in mora

Periculum in mora, latin: «faren ved å vente», ved å oppsette noe; etter den romerske historieskriveren Titus Livius (59 f.kr – 17 e.kr.) 
Sitatet er mye benyttet. Et meget kjent tilfelle er da den tyske marineminister Albrecht von Roon den 18. september 1862 sendte følgende telegram til Bismarck: «Periculum in mora. Dépêchez-vous!» (Det er fare ved å vente – skynd Dem!)
Fylkesvei 5146

Fylkesvei 5146 går mellom Kvednavatnet og Drønen i Austevoll kommune. Veiens lengde er 8,4 km.
Frem til 2019 hadde veien betegnelsen Fv155.
Sverker Karlsson den yngre

Reddet i Danmark

Sverker den yngre var sønn av kong Karl Sverkersson og dronning Kristina Stigsdatter Hvide. Etter at faren Karl Sverkersson ble drept i 1167 av Knut Eriksson på Visingsö ble den tre år gamle Sverker fraktet til Danmark hvor han vokste opp hos sin mors slekt. Ved kong Knut Erikssons død i 1195 ble han som mindreårig tatt til konge uten strid takket være jarl Birger Brosa. Han førte en kirkevennlig politikk og i 1200 stadfestet han under innflytelse av erkebiskop Olof Lambatunga i Uppsala den åndelige frelsen, privilegiebrev for kirken og hans erkebiskop Balerius er det eldste kjente generelle kirkeprivilegiet i Sverige.

Avsatt med norsk hjelp

I 1202 døde Birger Brosa. Allerede i tidsrommet 1203–1204 ble det strid med kong Knuts fire sønner som hittil hadde vært ved hoffet, men som nå måtte flykte til Norge. Sverkers kongedømme hadde vært omstridt takket være Eriksætten tilstedeværelse i Sverige.
På høsten 1205 kom kong Knuts sønner tilbake, nå støttet av de norske, krigsvante birkebeinerne, men ble likevel slått i slaget ved Älgarås i Tiveden, hvor tre av brødrene stupte: Jon Knutsson, Knut Knutsson og Joar Knutsson. Den eneste av brødrene som overlevde slaget var Erik Knutsson, som ved hjelp av sine norske hærmenn berget seg trygt tilbake til Norge.
I Norge bygde han med norsk hjelp og støtte opp en ny hær og kom tilbake i januar 1208, nå bedre forberedt og uthvilt til slaget ved Lena kongsgård, til tross for at det var midtvinters. De norske birkebeinerne var derimot vant til å slåss i kaldt snødrev og slo kong Sverker den yngres danske leiesoldater, ledet av faren til kongens hustru, Ebbe Sunesson, bror til erkebiskop Andreas i Lund. Da de danske soldatene flyktet løp kong Sverker den yngre sammen med dem tilbake til Danmark. I triumf kunne Erik Knutsson la seg velge til konge.
I 1209 forsøkte pave Innocentius III å gripe inn på Sverker den yngres vegne, men forgjeves. Fra Danmark året etter, i 1210, kom Sverker tilbake til Sverige med stort sett danske tropper i den hensikt å gjenerobre sitt tapte rike. Erik Knutsson møtte ham i ved Gestilren, i nærheten av Lena (dagens Kungslena) i Vestergøtland den 17. juli, og triumferte igjen, samtidig som Sverker stupte. Samme år ble kong Erik kronet.
Slaget ved Gestilren markerte slutten for den lange maktkampen mellom de to kongsættene, Eriksætten og Sverkerætten. Etter nær et sekel (århundre) med konflikter, strid og mord ble de politiske forholdene i Sverige endelig stabilisert og en konsolidering av riktet tok fart.

Ettermæle

Svenske Wikipedia har gitt Sverker den yngre en kort, men fyndig beskrivelse: «En overdrevent from pavetjener som var med på fire farlige stridigheter og hans ulykke var at han ikke forsto hvor langt det var til Rom.»
Trippelalliansen (1668)

Trippelalliansen av 1668 var en avtale mellom England, Sverige og Nederland som hadde til formål å forhindre videre fransk ekspansjon ved Ludvig XIV av Frankrike i Europa. Alliansen kom aldri til væpnet konflikt med franskmennene, men den var nok til at Ludvig XIV stoppet sin offensiv, og en fredsavtale med Spania ble inngått.
Quedara

Utseende

Middelsstore, brune smygere.

Utbredelse

Slekten er utbredt i Sørøst-Asia.
Moholt Storsenter

Moholt Storsenter er et butikksenter som ligger i bydelen Moholt i tidligere Strinda kommune, nå del av Trondheim. Tidligere lå gården Karinelund her. Byggingen av senteret startet i 1992.
Sentret inneholder, etter at oppussingen ble ferdig i 2013, butikker som Norges største Bohus, Rema 1000 og frisørsalong.
ISO 3166-2:IQ

ISO 3166-2:IQ er Iraks del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Irak er det definert koder for 18 guvernementer.
Hver kode består av to deler, atskilt av en bindestrek. Første del er IQ, ISO 3166-1 alfa-2-koden for Irak. Andre del er to bokstaver.
Chessmetrics

Chessmetrics er et ratingsystem for sjakkspillere, utviklet av Jeff Sonas i et forsøk på å forbedre Elo-ratingsystemet.

Grunnlag

Chessmetrics baserer seg på et vektet gjennomsnitt av tidligere prestasjoner. Til grunn ligger spillerens vinnerprosent mot andre spillere, vektet mot ratingen til de andre spillerne og hvor lang tid som har gått siden partiene ble spilt. Prestasjonsforbedring på 10% tilsvarer en økning på 85 ratingpoeng.
Vektinga av tidligere partier avtar lineært fra 100% for nettopp avsluttede partier til null for partier som ble spilt for mer enn to år siden.

Historiske ratingtall

Den store fordelen med systemet er at Jeff Sonas har lagt ned et stort arbeid i å samle inn og systematisere historiske sjakkresultater. De første ratingtallene i systemet er fra januar 1843, og en kan få opp statistikker måned for måned, år for år, og for perioder på 3 år, 5 år, 10 år og 20 år. For spillere som er aktive i samme tidsperiode produserer systemet interesante og trolig rimelig nøyaktige anslag over relativ spillestyrke dem i mellom. Hos Chessmetrics kan en f. eks. finne ut hvilken spiller som var nummer 5 i verden i 1939 (det var Paul Keres ), med de forbehold som alltid ligger i slike utregninger, f.eks vil kvaliteten på datagrunnlaget kunne variere.

Mulige ulemper ved systemet

Chessmetrics gir fra tid til annet merkelige resultat, eksempelvis var verdensmesteren i sjakk Emanuel Lasker lite aktiv i årene 1912-1914, og falt som en følge av dette fra 1. til 12.-plass i verden på Chessmetrics' rankingliste.
Deretter vant han turneringen i St. Petersburg, der flere av de aller beste spillerne i verden deltok.
Som alle andre ratingsystemer kan Chessmetrics bare gi et anslag over sannsynlig spillestyrke i forhold til andre spillere på grunnlag av de resultatene som er lagt inn i systemet, og gir ikke eksakte mål på virkelig spillestyrke.

Publisitet

Den første artikkelen om Chessmetrics ble offentliggjort på ChessBase i oktober 2002.
Siden da har Chessmetrics blitt godt kjent i sjakkmiljøet, blant annet på grunnlag av mange artikler hos nettstedene ChessBase og The Week in Chess.
La Pampa

Historie

La Pampa var et «territorie» fra 1886 og til 1951. I 1952 ble territoriet La Pampa omdøpt til Eva Perón, samtidig som det ble gjort om til provins. I 1955 fikk den på nytt navnet La Pampa.
Wiens undergrunnsbane

Wiens undergrunnsbane (Wien U-bahn) er en undergrunnsbane i Wien i Østerrike. Det består av fem linjer. Undergrunnsbanen har mer enn 1,3 millioner passasjerer hver dag. Den første delen av dagens undergrunnsbane åpnet 8. mai 1976. Pr. 2010 består systemet av 5 linjer med 104 stasjoner fordelt på 78,4 km med spor.
Maipoelven

Maipoelven er hovedelven som flyter gjennom regionene Región Metropolitana de Santiago og Valparaíso i Chile. Elven befinner seg like sør for hovedstaden Santiago. Elvens kilder befinner seg på vestsiden av vulkanen Maipo, i Andesfjellene. Dens mest kjente kilde er Mapochoelven. Maipoelven er den største kilde til vanning og drikkevann for regionen.
Pleuraphodius

Utseende

Små (3 - 5 millimeter), avlange, brune gjødselbiller. Hodet er skovlformet, uten knøler eller groper, forkanten er rundet på sidene, med en innbuktning i midten. Pronotum er avrundet, bakkanten med markert rand. Dekkvingene har en markert skuldertann og fine punktrader, sidene er tannede.

Levevis

Ingenting er kjent om biologien til denne slekten.

Utbredelse

Slekten er vidt utbredt i Afrika (de fleste av artene) og Asia. I tillegg forekommer det én art i Australia og én i Brasil (plasseringen av den sistnevnte er noe usikker).
Alexander Straub

Nasjonalt

Straub har flere gode plasseringer i tyske mesterskap. I 2005 ble han U23-juniormester, og i 2007 kom han på 3.-plass i seniorklassen. I 2009 ble han tysk mester.

Internasjonalt

Han deltok i U23-EM i friidrett 2005, der han kom på 10.-plass. I 2008 kom han på fjerdeplass i World Athletics Final i Stuttgart, med 5,60 meter.
I 2009 deltok han i to store mesterskap. I mars deltok han i EM i friidrett innendørs 2009 i Torino, der han fikk bronse bak Renaud Lavillenie og Pavel Gerasimov. I august var det VM i friidrett 2009 i Berlin, der han kom på 7.-plass med 5,65.
Året etter vant han bronse ved VM i friidrett innendørs i Doha i Qatar. Steve Hooker vant gullet med ny mesterskapsrekord på 6,01, og Malte Mohr tok sølvet.
Siekierki kullkraftverk

Siekierki kraftverk er et kullkraftverk ved Warszawa i det sentrale  Polen. Det har en installert produksjonskapasitet på 620 MW fordelt på 8 turbiner à hnhv 4 x 30 MW,  og 5 x 100 MW. Anlegget ble utbygd omkring 1961–1978. Brenselstypen er steinkull, og annet bitumenøst kull. Det drives kogenerasjon og leveres også lit fjernvarme.
De totale CO2-utslippene i 2008 var ca. 3 421 500 tonn.
Corsaren

Corsaren var Danmarks første satiriske vittighetsblad av betydning og ble grunnlagt av Meïr Aron Goldschmidt. Det fungerte samtidig som en opposisjonsavis mot den sittende regjering på linje med andre politiske blader. Første nummer kom ut torsdag den 8. oktober 1840. Siste nummer utkom 1855.
På grunn av sensurproblemer sto Goldschmidts navn første gang oppført som utgiver tre år etter første utgivelse. Han ble dømt til 24 dagers fengsel, en bot på 200 riksdaler og fremtidig sensur.
Goldschmidt ble tvunget til å selge Corsaren i 1846 for 1 500 riksdaler.
Perlan

Perlan er en bygning som er et kjent landemerke i Islands hovedstad Reykjavík. Den ligger på en høyde og er en av de mest besøkte turistattraksjonene i byen. Det har i lang tid vært vanntanker der, men i 1991 fikk daværende ordfører i Reykjavik, Davíð Oddsson, bygget en bygning som nå rommer en restaurant og en kafeteria. Bygget som ligger på toppen er dekket av en glasskule, noe som sammen med det faktum at Perlan ligger på en høyde gir god utsikt over Reykjavik og områdene rundt.
Pseudocanthon

Utseende

Små, bredt ovale, blanke, mer eller mindre metallisk fargede skarabider.

Levevis

Billene ruller pæreformede baller av møkk som de graver ned og legger eggene på. Disse artene lever mest i forholdsvis tett skog.

Utbredelse

Slekten er utbredt fra det sørlige USA i nord til Argentina i sør, men de fleste artene lever på øyene i Karibia.
Jorge Chávez

Tidlig liv

Jorge Chávez Dartnell ble født i Paris, Frankrike av peruanske foreldre, Manuel Chávez Moreyra og María Rosa Dartnell y Guisse. Han studerte ved  Violet School hvor han fikk en ingeniørgrad i 1908.

Karriere

Chávez gikk på en flyskole, etablert  av Henry og Maurice Farman hvor han fikk sin pilotlisens og fikk sin første flyvning i Reims 28. februar 1910. Etterpå deltok han i flere luftfartskonkurranser over hele Frankrike og andre europeiske land. Den 8. august samme år tok han et Blériot monoplan til Blackpool, England hvor han oppnådde berømmelse etter å nådd en høyde på 1 647 meter. Han gjorde seg bemerket ved å forbedre dett og fly 2 700 m over sentrum av Issy, Frankrike den 6. september.

Død

Etter disse vellykkede seire bestemte Chávez seg for å foreta den første flyvning over Alpene. Han ville forsøke å vinne de 20 000 dollar som den italienske flyklubben hadde satt opp for den første flyver som kom fra turen i live. Etter flere forsinkelser på grunn av dårlig vær, tok han av fra  Ried-Brig i Sveits den 23. september 1910, og satte kurs mot Simplonpasset. Før han startet sa han: «Whatever happens, I shall be found on the other side of the Alps»  Femti-en minutter senere kom han i mål i byen Domodossola, Italia, men havererte under landing. Det ble antatt at hans fly hadde 
blitt skadet tidligere og ikke reparert tilfredsstillende, noe som forårsaket skader i den kraftige vinden over fjellene . Alvorlig skader, men ved bevissthet svevde Chávez mellom liv ig død i fire dager før han døde av massivt blodtap. Hans siste ord var: «Higher.Always higher» i henhold til hans venn og kollega Juan Bielovucic.

Minner

Jorge Chávez' død ble lagt merke til i luftfsrtskretser og flyindustrien. I Brig og Domodossola som var start og ankomst for hans siste flytur er det monumenter over ham. I Peru ble Chávez et ikon for luftfartsrelaterte institusjoner, slik som Perus luftforsvar. Hans levninger ble opprinnelig gravlagt i Frankrike, men flyttet til Peru i 1957 hvor for øyeblikket er gravlagt ved det peruanske luftforsvarets offiserskole i Las Palmas. Den internasjonale flyplassen i Lima,  Jorge Chávez internasjonale lufthavn, som ble innviet i 1960, er oppkalt etter ham. En fullskala kopi av Chávez's berømte Blériot XI monoplan er utstilt i terminalbygget .
Han opptrer som en figur i den tragiske flygning over Alpene i John Berger's novelle G. (1972), prisbelønt med Booker Prize i 1972.
Periergates

Utseende

Middelsstore, avlange, gråbrune trebukker. Antennene er noe lengre enn kroppen. Pronotum er uten tenner på sidene. Dekkvingene er nokså jevnbrede, med stumpvinklede "skuldre".

Utbredelse

Slekten er utbredt i Mellom-Amerika.
Jomfru Marias opptagelse i himmelen

Jomfru Marias opptagelse i himmelen, også kalt jomfru Marias himmelfart, latin Assumptio Mariae. 
Ifølge en tidlig katolsk, ortodoks, orientalsk-ortodoks og delvis anglikansk oppfattelse ble jomfru Maria tatt opp til  himmelen med kropp og sjel. Dette blir feiret på samme dag både i øst- og vestkirken, nemlig 15. august, men det ble katolsk dogme først 1. november 1950, da Pius XII uttalte seg ex cathedra i sammenheng med den apostoliske konstitusjonen Munificentissimus Deus. I den ortodokse kirken kalles høytiden hensovnelsen.
Den 15. august var i katolsk tid også en viktig merkedag i Norden og dagen har et eget tegn på primstaven, som er et innrammet kors. På denne dagen ba folk til jomfru Maria om at det ikke skulle bli uår. Dagen het Marias himmelfart.
Oppfattelsen av Marias himmelfart deles ikke av de protestantiske kirker, da disse hevder dette ikke har bibelsk belegg.
15. august er derfor en offentlig helligdag i en rekke land, som Kroatia, Belgia, Chile, Colombia, Ecuador, Frankrike, Hellas, Italia, Libanon, Litauen, Malta, Mauritius, Polen, Portugal, Senegal, Slovenia, Spania, Tyskland (Saarland og Bayern) og Østerrike. Den ortodokse kirke følger juliansk kalender og feirer dagen 28. august.
Nathrius brevipennis

Utseende

En ganske liten (3-7 mm), flat, mørkbrun trebukk, en av de minste nordiske artene. Den lugner pilebukk (Gracilia minuta) men er mørkere og kjennes lett på at dekkvingene bare dekker litt over halve bakkroppen. Kroppen er ganske slank, antennene ikke fullt så lange som kroppen. 
Kroppsformen er ganske jevnbred, hodet kort og bredt. Pronotum er hvelvet med jevnt buede sider. Dekkvingene er middels grovt punkterte uten noen lengderibber eller punktrekker, og når bare ca. 3/5 til bakkroppsspissen. Beina er middels lange.

Levevis

Larven utvikler seg i tynne greiner av løvtrær, blant annet kurvpil (Salix viminalis), men også or, roser, eik, ask og hassel. Disse billene klekker ofte fra kurver og andre flettverksprodukter, det kan merkes om en kurv er angrepet ved at det drysser ut boremel. Larveutviklingen tar ett år innendørs, gjerne to år utendørs, men dersom man oppbevarer kurven lunt kan arten gå gjennom flere generasjoner i den samme kurven, som da gjerne blir ganske spist opp. Denne arten finnes ofte sammen med den lignende arten pilebukk (Gracilia minuta).

Utbredelse

Arten er i dag utbredt over store deler av Jorden. Den stammer trolig fra middelhavsområdet, men har blitt innført med handel til andre områder og har faste bestander nord til England. I likhet med pilebukken (Gracilia minuta) blir den av og til importert til Norden med kurvprodukter. Det er bare ett sikkert norsk funn, fra Oslo.
Jackson (sang)

«Jackson» er en amerikansk sang med melodi og tekst av Jerry Leiber (under psevdonymet Gaby Rogers) og Billy Edd Wheeler, som blant annet ble gjort kjent i en innspilling med Nancy Sinatra og Lee Hazlewood i 1967.
Sangen handler om et gift par som (ifølge teksten) finner ut at «ilden» har sluknet fra deres forhold. Den beretter om begge partnernes ønske om å reise til en by med navn Jackson (antageligvis Jackson, Mississippi eller Jackson, Tennessee), hvor hver av dem forventer å bli ønsket velkommen som én som passer bedre til byens livlige nattliv enn det den andre gjør.

Notable coverversjoner

Sangen var inkludert på The Kingston Trios LP Sunny Side!, som ble utgitt i 1963. Ettersom dialogen i denne versjonen er mellom far og sønn, er teksten litt anderledes enn på senere innspilte versjoner.
Johnny Cash og June Carter Cash vant en Grammy Award i 1968 for deres innspilling av sangen.
Cash fremførte den også med Miss Piggy da han opptrådte i The Muppet Show (1980) som en del av en medley med «Orange Blossom Special».
Sangen ble fremført av Joaquin Phoenix og Reese Witherspoon (som spilte Johnny Cash og June Carter) i spillefilmen Walk the Line (2005).
Nancy Sinatra og Lee Hazlewood spilte også inn en versjon av sangen som lå på en fjortendeplass på Billboard Hot 100-singlelisten i 1967. Produsent var Lee Hazlewood. Sangen var med i Tv-specialen Movin' with Nancy med Nancy Sinatra, utgitt på hjemmevideo i 2000.

Norsk versjon

Carl Hjalmby har skrevet en norsk tekst. På norsk bærer den tittelen «Drammen».
Pennsylvania Railroad

Pennsylvania Railroad var et amerikansk jernbaneselskap grunnlagt i 1846. Selskapet ble ofte referert til som «Pennsy», eller «PRR» og hadde sitt hovedkontor i Philadelphia, Pennsylvania.
PRR var det største jernbaneselskapet både i forhold til trafikk og omsetning i USA i første halvdel av det 20. århundre og var i sin tid det største børsnoterte selskapet i verden. På det meste kontrollerte det ca 16 000 km med jernbane og i 1920 transporterte det omtrent tre ganger så mye (målt i Tonn/km med frakt) som andre jernbaner av tilsvarende størrelse, for eksempel Union Pacific eller Santa Fe. Deres eneste konkurrenten var New York Central, som transporterte rundt tre fjerdedeler av PRR sin tonn/km.
I gjennom historien har PRR fusjonert med eller hadde interesser i minst 800 andre toglinjer og bedrifter. Selskapet holder fortsatt rekorden for det lengste sammenhengende antall år med utbytte: selskapet har utbetalt årlig utbytte til aksjonærene i mer enn 100 år på rad. På et tidspunkt var budsjettet til PRR større enn det amerikanske statsbudjettet, på sitt høydepunkt hadde selskapet om lag 250 000 ansatte.
I 1968 fusjonerte Pennsylvania Railroad med sin rival, New York Central Railroad og dannet Penn Central Transportation Company. Interstate Commerce Commission krevde at den skrantende New York, New Haven and Hartford Railroad skulle fusjonertes inn i 1969. En rekke hendelser, inkludert inflasjon, dårlig ledelse, unormalt tøffe værforhold og tilbaketrekning av en statlig garanti på 200 millioner dollar, tvang Penn Central til å søke om konkurs-beskyttelse den 21. juni 1970. 
De levedyktige delene av Penn Central ble i 1976 overført til Conrail, som begynte å tjene penger i 1981. Norfolk Southern Railway og CSX Transportation kjøpte Conrail i omtrent like store deler i 1999. Norfolk Southern har siden da eid det meste av tidligere Pennsylvania Railroad, inkludert den gamle Pennsy hovedlinjen igjennom Pennsylvania.
Klokkarstua

Stedet

På Klokkarstua er det større gårdsbruk med korndyrking, og atskillige jorder der flere blir beitet av hester. Hurum Mølle ligger også her, og her befinner seg et produksjonsanlegg for Rottefella skibindinger. Stedet har blant annet en matbutikk - Joker, bensinstasjon - YX og et idrettsanlegg - Huringen IF. Riksvei 289 går gjennom Klokkarstua og slynger seg vestover ned til tettstedet Verket ved Drammensfjorden, hvor det går bilferje videre til Svelvik i Vestfold.
Stanley F. Dermott

Stanley F. Dermott er en engelsk astronom. Dermott er har en Ph.D. fra University of London i 1975.
Fra 1977 til 1979 var Dermott assosiert forsker, og deretter fra 1979 til 1989 seniorforsker ved Cornell University. Fra 1989 frem til idag har han jobbet ved University of Florida. Fra 1997 til 2000 var han professor ved Research Foundation ved University of Florida og fra 1993 til 2009 var han leder for astronomidepartementet.
Asteroiden 3647 Dermott er oppkalt etter ham. 
I 1984 var han medforfatter i et verk om den kaotiske dynamikken til Uranus' måner. Der forutså han at observasjonene fra Voyager 2 i 1986 ville vise at månen Miranda hadde overflatesmelting.
Gullbotn

Gullbotn er navnet på overgangen som ligger på nordøstsiden av Gullfjellet ved innsjøen Øyjordsvatnet/Langavatnet.
Gullbotn ligger høyest på en kort strekning på ca. 7 km fra Trengereid ved Trengereidfjorden i Samnanger til Trengereid ved Sørfjorden som er det eneste som binder Bergenshalvøya og Bergen til fastlandet.
På Gullbotn er det en lysløype på ca. 5 km. Tidligere et populært utfartsområde for skigåere fra Bergen. (I dag er det fortsatt det, men de fleste drar videre til Kvamskogen eller Voss hvor der er skitrekk og sikrere snøforhold.) Gullfjellstoppen nåes via varderekken ovenfor lysløypen, til fots om sommeren og på ski om vinteren. I nordenden av innsjøen ligger det som tidligere var Gullbotn Turistheim. Bygget eies og drives nå av Kristent Nettverk som leirsted og konferansesenter. Gullbotn er også et hytteområde.
Kommunegrensen mellom Samnanger og Bergen går midt over Gullbotn.